හිටපු අධිකරණ වෛද්‍ය නිලධාරී මහාචාර්ය ආනන්ද සමරසේකර අත්අඩංගුවට ගැනීම සඳහා වරෙන්තුවක් නිකුත් කරනවාද නැද්ද යන්න පිළිබඳ තීන්දුව ඔක්තෝබර් 19 වැනි දා  ලබාදෙන බව අධිකරණය අද (03) කියා සිටියා.ඒ,කොළඹ අතිරේක මහේස්ත්‍රාත් ජෙයරාම් ට්‍රොස්කි ඉදිරියේ එම නඩුව අද (3) සලකා බැලු අවස්ථාවේදීයි.රගර් ක්‍රීඩක වසීම් තාජුඩීන්ගේ අස්ථි කොටස් අස්ථාන ගතකර සාක්ෂි විනාශ කිරීම සහ වෙනස් කිරීම සම්බන්ධයෙන් හිටපු අධිකරණ වෛද්‍ය නිලධාරී ආනන්ද සමරසේකර චෝදනා ලැබ සිටිනවා.රගර් ක්‍රීඩක මොහොමඩ් වසීම් තාජුඩීන් නඩුවේ තුන් වන සැකකරු ලෙස මහාචාර්ය ආනන්ද සමරසේකර නම් කිරීමට අවසර දෙන ලෙස හා ඔහු අත්අඩංගුවට ගැනීමට වරෙන්තු නිකුත් කරන ලෙස අපරාධ පරීක්ෂණ දෙපාර්තමේන්තුව කොළඹ අතිරේක මහේස්ත්‍රාත්වරයාගෙන් ඊයේ (02) ඉල්ලා සිටියා.ඔහු අත්අඩංගුවට ගැනීම වලක්වන ලෙස ශ්‍රේෂ්ඨාධිකරණයට මුලික අයිතිවාසිකම් පෙත්සමක් හා මහාධිකරණයට ප්‍රතිශෝධන අයදුම් පතක් ඉදිරිපත් කර තිබෙනවා.